  Анжелика Тихонова корреспондент Глазкарысь дышетскись Руслан Бяков лыдӟисьёслэн «Улэп классика» («Живая классика») огъяросси вожвылъяськонзылэн полуфиналаз потӥз. Со сярысь вожвылъяськонлэн пресс-службаез ивортӥз. Конкурсэ Россиысь 82 улосвылъёсысь 255 пиналъёс пыриськизы. Кык арня ӵоже соос проза лыдӟонын вожвылъяськизы. Жюри пӧлысьтызы 41-зэ бырйиз. Пӧлазы Удмуртиысь пияш но сюриз. Полуфиналистъёслы огъяросси конкурслэн валтӥсь кузьымез – «Артек» лагере путёвка. Пиналъёс понна нимысьтыз программа дасямын – соосын литературоведъёс, театр устолыкъя дышетӥсьёс, психологъёс, книга блогеръёс ужалозы, литература дебатъёслы но книга шоу съёмкаослы дасяськыны юрттозы. 17-тӥ куартолэзе дышетскисьёс финалэ потон понна нюръяськозы.  Руслан Бяков Герман Мелвиллэн «Моби Дик» романысьтыз люкетэныз тодматоз Лыдӟисьёслэсь устолыксэс Б. Щукин нимо театр институтысь дышетӥсьёс дунъялозы. Соос 41 пиналъёс пӧлысь 15-сэ быръёзы но соосты финалэ дасялозы, со 21-тӥ куартолэзе ортчоз. Финалын лыдӟисьёсты Россиысь калык артист, режиссёр Александр Михайлов, театрысь но киноысь актриса Елена Захарова, «Голос» шоуын вормись, «Точь-в-точь» шоуын финалистка, МХТ-ысь артистка Дарья Антонюк, «Детское радиолэн» программая директорез Виктор Приворотский учкозы. Вить вормисьёс тужгес устоез лыдӟись ним понна суперфиналын нюръяськозы. Со нырысьсэ Петербургысь Петропавловской крепостьын ортчоз «Улэп классика» вожвылъяськон 10-тӥ радъяське, табере со лыдӟисьёслэн ӵошатсконзы гинэ ӧвӧл ни шуыса пусйиз Фондлэн кивалтӥсез Марина Смирнов Та дыр ӵоже «Улэп классика» трос калыкез огазеяз ни – лыдӟисьёсты, дышетӥсьёсты, артистъёсты, кудъёсыз ярато кылэз, текстъёсты, сцена вылысь мылкыдъёсты. Малпасько, ӵапак со матын луэмез шӧдон но пумиськонлы шумпотон, ог-огед понна висён «Артекысь» сменае пыриськисьёс, полуфиналистъёс но финалистъёс понна валтӥсез луоз Марина Смирнова, «Улэп классика» фондлэн кивалтӥсезТодэ вайытом, туэ «Улэп классика» огъяросси вожвылъяськонлэн улосвыл люкетэзлэн финалаз Удмуртиысь 30 пиналъёс пыриськизы. 2019-тӥ арын Удмуртиысь огез лыдӟись суперфиналэ потӥз вал.  Тегъёс: Дышетон Литература Удмуртия Глазкар вожвылъяськон пиналъёс  